مصرین اسکندریه شهرین‌ده‌کی آرکئولوژیک قازینتیلاردا روما دؤورونه عاید تاریخی اثرلر تاپیلدی.
مصر تاریخی اثرلر باخانلیغیندان وئریلن یازی‌لی آچیقلامادا، یوکسک تاریخی اثرلر شوراسینین باش کاتیبی مصطفی وزیری، اسکندریه‌ده دؤولته باغلی بیر هیاتین ائتدیگی چالیشمالاردا روما دؤورونه عاید یاغ چیراقلاری و قوربانلار اوچون آراج گره‌جلر تاپیلدیغینی ایفاده ائتدی.
وزیری، تاپیلان اثرلرین اوزرین‌ده روما دؤورو تانریچا‌لارینین رسملری اولدوغونو و بونلارین دقیق بیر شکیل‌ده گؤرولدویونو بیلدیردی.
باش کاتیب وزیری، قازی‌دا تاپیلان ان اؤنملی اثرین هلنیستیک دؤوره عاید قبر قاپاغی اولدوغو بیلگیسینی وئردی.
مصر تاریخی اثرلر بؤلومو باشقانی ایمن اشماوی ایسه، مزار قاپاغین‌دا اهک و قوم قاریشیغی ایله اویقولانمیش اسکی مصر تاپیناغی شکلین‌ده چوخ دقیق ایشلمه‌لرین یئر آلدیغینی بیلدیردی.
اشماوی، بو قاپاغین، آنتیک مصرده گئنیش یاییلمیش اولان "یالان‌چی مزار گیریشلری" دوشونجه‌سینه دایر بیر گلیشمه اولدوغونو قید ائتدی.
